pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.พม. รับมอบสิ่งของบริจาคจากภาคเอกชน เพื่อนำไปช่วยกลุ่มเปราะบางที่เดือดร้อนจากโรคโควิด-19
วันอังคารที่ 8 กันยายน 2563
รมว.พม. รับมอบสิ่งของบริจาคจากภาคเอกชน เพื่อนําไปช่วยกลุ่มเปราะบางที่เดือดร้อนจากโรคโควิด-19
รมว.พม. รับมอบสิ่งของบริจาคจากภาคเอกชน เพื่อนําไปช่วยกลุ่มเปราะบางที่เดือดร้อนจากโรคโควิด-19
วันนี้ (8 ก.ย. 63) เวลา 14.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานรับมอบสิ่งของบริจาคจากภาคเอกชน อาทิ 1.บริษัท ซูมิโตโมเคมิคอล (ไทยแลนด์) จํากัด บริจาคมุ้งกันยุงที่ผสานเทคโนโลยีสมัยใหม่จากประเทศญี่ปุ่น จํานวน 250 หลัง รวมมูลค่า 227,375 บาท 2. บริษัท เถ้าแก่น้อย ฟู๊ดแอนด์มาร์เก็ตติ้ง จํากัด (มหาชน) บริจาค ผลิตภัณฑ์สาหร่ายแปรรูป 380 ลัง รวมมูลค่า 205,385 บาท และ 3. บริษัท ทีโอที จํากัด (มหาชน) มอบรถเข็นสําหรับคนพิการและผู้สูงอายุ จํานวน 15 คัน รวมมูลค่า 41,850 บาท รวมทั้งรับมอบเงินบริจาคจากสํานักงานธนานุเคราะห์ (สธค.) โครงการจิตอาสา สธค. ร่วมกับพันธมิตรภายใต้กระทรวง พม. (CSR) เพื่อนําไปจัดซื้อรถเข็นสําหรับคนพิการและผู้สูงอายุ รวมเป็นเงินจํานวนทั้งสิ้น 100,000 บาท เพื่อนําไปช่วยเหลือกลุ่มเปราะบางที่ประสบปัญหาความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 (โควิค - 19) ภายใต้การดําเนินงานของศูนย์รับบริจาคกระทรวงการพัฒนาสังคมและความมั่นคงของมนุษย์ ณ บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว กทม.
นายจุติ กล่าวเพิ่มเติมว่า ในนามของรัฐบาลตนขอขอบคุณภาคเอกชนที่เข้ามาช่วยเหลือสังคมไทยในวันนี้ ซึ่งขณะนี้ ทุกชาติในโลกต่างยังไม่พ้นจากวิกฤติโรคโควิด-19 ขณะเดียวกันกระทรวง พม. ยิ่งมีการลงพื้นที่มากเท่าไหร่ยิ่งจะเจอผู้ที่ประสบความทุกข์ยากลําบากมากขึ้น โดยเฉพาะเด็ก คนพิการและผู้สูงอายุที่ต้องการความช่วยเหลือ ซึ่งในส่วนของรถเข็นสําหรับคนพิการและผู้สูง อาหาร และมุ้งกันยุง นับเป็นประโยชน์กับผู้ที่ไม่มีเป็นอย่างมาก โดยกระทรวง พม. จะเร่งนําไปมอบให้ถึงมือประชาชนกลุ่มเป้าหมายที่ประสบปัญหาความเดือดร้อนอย่างเร็วที่สุด เพื่อให้ตรงตามวัตถุประสงค์ของผู้บริจาค ทั้งนี้ ขอเชิญชวนพี่น้องประชาชนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อน และอยู่ในภาวะยากลําบากจากการแพร่ระบาดของโรคโควิด-19 ได้ที่ ศูนย์รับบริจาคกระทรวง พม. บริเวณชั้น 2 อาคาร กรมพัฒนาสังคมและสวัสดิการ กระทรวง พม. และโทรศัพท์ 02-659-6476 หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-สถานบริการสาธารณสุข ดูแลประชาชนจากน้ำหลาก
วันจันทร์ที่ 24 สิงหาคม 2563
สถานบริการสาธารณสุข ดูแลประชาชนจากน้ําหลาก
กระทรวงสาธารณสุข ให้สถานพยาบาลทุกแห่งดูแลประชาชนที่ได้รับผลกระทบจากน้ําท่วม น้ําป่าไหลหลาก  สั่งการเตรียมพร้อมรับมือหากเกิดน้ําท่วม น้ําหลากซ้ํา ส่วนโรงพยาบาลส่งเสริมสุขภาพตําบลในจังหวัดน่านที่ถูกน้ําท่วม 5 แห่ง เปิดบริการได้ปกติ
วันนี้ (24 สิงหาคม 2563) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า สถานการณ์น้ําท่วมฉับพลัน น้ําป่าไหลหลาก จากฝนตกหนักในช่วงวันที่ 20 สิงหาคม 2563 จนถึงวันนี้ มีพื้นที่ 10 จังหวัดที่ได้รับผลกระทบ ได้สั่งการให้สํานักงานสาธารณสุขจังหวัด และโรงพยาบาลทุกแห่ง ส่งเจ้าหน้าที่สาธารณสุข ออกเยี่ยมบ้านดูแลผู้ที่ได้รับผลกระทบ โดยเฉพาะผู้ป่วยโรคเรื้อรัง เด็กเล็ก หญิงตั้งครรภ์ และติดตามสถานการณ์จากกรมอุตุนิยมวิทยาอย่างใกล้ชิดเนื่องจากจะยังคงมีฝนตกต่อเนื่องตลอดทั้งสัปดาห์ โดยบูรณาการการทํางานกับหน่วยงานในพื้นที่ เตรียมพร้อมดูแลประชาชนหากมีเหตุการณ์น้ําท่วม น้ําหลากซ้ําตามแผนที่วางไว้ เพื่อป้องกันความเสียหายสถานพยาบาล ไม่กระทบบริการประชาชน ขนย้ายยาเวชภัณฑ์ เครื่องมือแพทย์ไว้ในที่ปลอดภัย จัดเตรียมทรัพยากรที่จําเป็นให้เพียงพอ เตรียมแผนและระบบส่งต่อผู้ป่วย จัดหาพื้นที่ให้บริการสํารอง และเตรียมหน่วยแพทย์เคลื่อนที่ พร้อมออกปฏิบัติการดูแลช่วยเหลือผู้ประสบภัยตลอด 24 ชั่วโมง
สําหรับสถานบริการสาธารณสุข ได้รับรายงานว่ามีโรงพยาบาลส่งเสริมสุขภาพตําบลในจังหวัดน่านได้รับผลกระทบ 5 แห่ง ได้แก่ รพ.สต.ไหล่น่าน และรพ.สต.น้ําปั้ว อ.เวียงสา อาคาร สิ่งของเสียหาย, รพ.สต.ม่วงตึ๊ด และรพ.สต.บ้านดงป่าสัก อ.ภูเพียง น้ําท่วมชั้นล่างอาคาร, รพ.สต.ตําบลนาซาว อ.เมืองน่าน น้ําท่วมขังพื้นที่โดยรอบ ขณะนี้ สถานการณ์เข้าสู่ภาวะปกติ เปิดให้บริการได้
ส่วนที่จังหวัดสุโขทัยที่ได้รับผลกระทบจากแม่น้ํายม น้ําสูงขึ้นอย่างรวดเร็ว เอ่อล้นตลิ่ง นั้น สํานักงานสาธารณสุขจังหวัดได้เปิดศูนย์ปฏิบัติการด้านการแพทย์และสาธารณสุข ให้การช่วยเหลือประชาชน ขณะนี้ โรงพยาบาลทั้ง 9 แห่ง และรพ.สต. 118 แห่ง ไม่ได้รับผลกระทบ เปิดบริการได้ตามปกติ
******************************** 24 สิงหาคม 2563
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมเป็นเจ้าภาพ “เทศน์มหาชาติเฉลิมพระเกียรติ ประจำปี 2563”
วันอังคารที่ 8 กันยายน 2563
กระทรวงดิจิทัลฯ ร่วมเป็นเจ้าภาพ “เทศน์มหาชาติเฉลิมพระเกียรติ ประจําปี 2563”
กระทรวงดิจิทัลฯ ร่วมเป็นเจ้าภาพ “เทศน์มหาชาติเฉลิมพระเกียรติ ประจําปี 2563”
เมื่อวันที่ 8 กันยายน 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานและเป็นเจ้าภาพ “เทศน์มหาชาติเฉลิมพระเกียรติ พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง” โดยมีเจ้าหน้าที่ พนักงานข้าราชการจากกระทรวงดิจิทัลเพื่อเศรษฐกิจและสังคมเข้าร่วม ณ หอประชุมพุทธมณฑล อําเภอพุทธมณฑล จังหวัดนครปฐม การจัดงานฯ ในปีนี้ กําหนดจัดขึ้น ระหว่างวันที่ 5-8 กันยายน 2563 ตามที่รัฐบาลได้เห็นชอบให้สํานักงานพระพุทธศาสนาแห่งชาติ โดยสํานักงานพุทธมณฑล จัดงานเนื่องในวโรกาสต่างๆ ตั้งแต่พุทธศักราช 2533 เป็นต้นมา
**************
รัฐบาลไทย-ข่าวทำเนียบรัฐบาล-“เนวินธุ์” แชร์ Best Practice ดีอีเอส หนุนบูรณาการใช้โครงสร้างไอทีลดเหลื่อมล้ำ
วันพฤหัสบดีที่ 10 กันยายน 2563
“เนวินธุ์” แชร์ Best Practice ดีอีเอส หนุนบูรณาการใช้โครงสร้างไอทีลดเหลื่อมล้ํา
“เนวินธุ์” แชร์ Best Practice ดีอีเอส หนุนบูรณาการใช้โครงสร้างไอทีลดเหลื่อมล้ํา
“เนวินธุ์” ผู้ช่วยรมว.ดีอีเอส ประชุมโต๊ะกลมระดับรัฐมนตรีร่วมกับประเทศสมาชิกไอทียู ในงาน WSIS 2020 ใช้เวทีแลกเปลี่ยนความเห็นและแนวปฏิบัติที่ดีของไทย โชว์ความสําเร็จเรื่องความร่วมมือจากทุกภาคส่วนในการพัฒนาโครงสร้างพื้นฐานทางสารสนเทศลดความเหลื่อมล้ํา ภายใต้โครงการเน็ตประชารัฐ
นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอีเอส) กล่าวว่า วันนี้ (8 กันยายน 2563) ได้เข้าร่วมการประชุมโต๊ะกลมระดับรัฐมนตรี ภายใต้งาน World Summit on the Information Society Forum (WSIS) 2020 ซึ่งเป็นการประชุมระดับโลกในกรอบสหประชาชาติสําหรับด้านเทคโนโลยีสารสนเทศและการสื่อสาร (ICT) เพื่อการพัฒนา และเป็นเวทีสําหรับการแลกเปลี่ยนข้อมูล การพัฒนาองค์ความรู้ และแลกเปลี่ยนแนวปฏิบัติที่เป็นเลิศ รวมถึงการกําหนดแนวทางการพัฒนาและสร้างเครือข่ายในการทํางานร่วมกัน
ทั้งนี้ การประชุมโต๊ะกลมระดับรัฐมนตรี เป็นการประชุมปิดที่มีผู้เข้าร่วมประชุมในระดับรัฐมนตรีหรือรัฐมนตรีช่วยเท่านั้น เพื่อหารือในเรื่องนโยบายที่ส่งเสริมแนวปฏิบัติที่ดีและการดําเนินการเพื่อบรรลุเป้าหมายในการสร้างสังคมสารสนเทศ ด้านโครงสร้างพื้นฐาน การพัฒนาศักยภาพการใช้เทคโนโลยีดิจิทัล และการใช้เทคโนโลยีเพื่อบรรลุเป้าหมายการพัฒนาที่ยั่งยืน โดยมี Mr. Houlin Zhao เลขาธิการสหภาพโทรคมนาคมระหว่างประเทศ หรือไอทียู (ITU) เป็นผู้ดําเนินรายการ และมีรัฐมนตรีจากประเทศโดมินิกัน ทําหน้าที่ประธานที่ประชุม
“ในการเข้าร่วมประชุมร่วมกับรัฐมนตรีของประเทศสมาชิก ITU ครั้งนี้ ผมได้ร่วมแลกเปลี่ยนความเห็นและแนวปฏิบัติที่ดีของไทย ในเรื่องความร่วมมือจากทุกภาคส่วนในการพัฒนาโครงสร้างพื้นฐานทางสารสนเทศเพื่อลดความเหลื่อมล้ําในการเข้าถึงเทคโนโลยี ภายใต้ความสําเร็จของโครงการเน็ตประชารัฐ และประสบการณ์ของไทยในการนําเทคโนโลยีดิจิทัลมาใช้ในช่วงสถานการณ์โควิด -19” นายเนวินธุ์กล่าว
สําหรับการประชุมในปีนี้ ได้จัดขึ้นในรูปแบบออนไลน์ แทนการประชุมในรูปแบบปกติ เนื่องจากการแพร่ระบาดของโควิด -19 กิจกรรมของ WSIS จะประกอบด้วย การประชุมระดับรัฐมนตรี การประชุม High-level Policy Sessions และ พิธีมอบรางวัล WSIS PRIZE 2020 โดยในการประชุม High Level Policy Session ซึ่งจัดไปแล้วก่อนหน้านี้ เมื่อวันที่ 23 กรกฎาคม 2563 ผู้ช่วยรัฐมนตรีกระทรวงดิจิทัลฯ ได้เข้าร่วมประชุม และนําเสนอนโยบายด้านด้านดิจิทัลของไทย ที่ส่งเสริมการเข้าถึงข้อมูล ความรู้ของทุกภาคส่วน
*************
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลเตรียมพร้อมการเลือกตั้งท้องถิ่นภายในปีนี้ ขณะที่ ครม. ผ่านร่างพระราชบัญญัติว่าด้วยการออกเสียงประชามติ พ.ศ. ....
วันอังคารที่ 8 กันยายน 2563
นายกรัฐมนตรีเผยรัฐบาลเตรียมพร้อมการเลือกตั้งท้องถิ่นภายในปีนี้ ขณะที่ ครม. ผ่านร่างพระราชบัญญัติว่าด้วยการออกเสียงประชามติ พ.ศ. ....
นายกรัฐมนตรีเผยรัฐบาลเตรียมพร้อมการเลือกตั้งท้องถิ่นภายในปีนี้ ขณะที่คณะรัฐมนตรีผ่านร่างพระราชบัญญัติว่าด้วยการออกเสียงประชามติ พ.ศ. ....
วันนี้ (8 กันยายน 2563) เวลา 13.00 น. ณ ตึกสันติไมตรี (หลังใน) หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยที่ประชุมคณะรัฐมนตรีเห็นชอบร่างพระราชบัญญัติว่าด้วยการออกเสียงประชามติ พ.ศ. .... ซึ่งทั่วไปจะมีการทําประชามติอย่างน้อย 2 ครั้ง เผื่อให้รัฐสภารับรอง ซึ่งเลขาสํางานคณะกรรมการการเลือกตั้ง (กกต. ) ได้ประเมินงบประมาณทั่วไปอยู่ที่ 3,000 ล้านบาท หากมีสถานการณ์การแพร่ระบาดของเชื้อไวรัสโควิด-19 งบประมาณเพิ่มขึ้นอีก 1,000 ล้านบาท อาจอยู่ที่ 4,000 ล้านบาท เนื่องจากต้องมีการกระจายสถานที่ลงคะแนนมากขึ้น เพื่อให้มีการเว้นระยะห่างทางสังคม ประมาณ 600 – 1,000 คนในแต่ละจุดลงคะแนน รวมทั้ง กกต. จะต้องใช้งบประมาณบริหารในส่วนของเอกสาร รวมถึงรัฐสภา และหน่วยงานที่เกี่ยวข้องเพิ่มมากขึ้นเช่นกัน ทั้งนี้ นายกรัฐมนตรียืนยันว่า รัฐบาลพร้อมสนับสนุนการทําประชามติต่าง ๆ ให้เป็นไปตามกระบวนการทางกฎหมาย
โอกาสนี้ นายกรัฐมนตรียังเปิดเผยว่า รัฐบาลเตรียมความพร้อมสําหรับการเลือกตั้งท้องถิ่น โดยคาดว่าจะต้องใช้งบประมาณราว 2,000 – 3,000 ล้านบาท พร้อมยืนยันว่าจะมีการจัดการเลือกตั้งท้องถิ่นภายในปีนี้ แต่อาจต้องเว้นระยะประมาณ 60 วัน เนื่องจากมีขั้นตอนในการดําเนินการหลายอย่างด้วยกัน
ทั้งนี้ นายกรัฐมนตรียังกล่าวว่า รัฐบาลยังให้ความสําคัญกับปรับปรุงกฎหมายที่อํานวยความสะดวกแก่ประชาชนที่ดําเนินการแล้ว อาทิ Single Window และ One Stop Service ที่พบว่ายังมีปัญหา เนื่องจากการดําเนินการใช้ระยะเวลานาน ซึ่งได้กําชับไม่ให้มีการทุจริต เรียกรับผลประโยชน์ที่ทําให้ระบบมีความล่าช้า
นอกจากนี้ นายกรัฐมนตรีเผยถึงกรณีการสืบหาข้อเท็จจริงคดีของนายวรยุทธ อยู่วิทยา พร้อมเปิดเผยข้อมูล ในชั้นคณะกรรมการชั้นต้น และสํานักงานคณะกรรมการป้องกันและปราบปรามการทุจริตในภาครัฐ จะเรียกผู้ที่เกี่ยวข้องเข้ามาสอบสวนทุกคน พร้อมย้ําว่านายกรัฐมนตรีไม่สามารถก้าวล่วงการทํางานของหน่วยงานยุติธรรมได้
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมสมาคมผู้ใช้ดิจิทัลไทย จัดงาน eGovernment Forum 2020
วันพฤหัสบดีที่ 27 สิงหาคม 2563
กระทรวงดิจิทัลฯ ร่วมสมาคมผู้ใช้ดิจิทัลไทย จัดงาน eGovernment Forum 2020
กระทรวงดิจิทัลฯ ร่วมสมาคมผู้ใช้ดิจิทัลไทย จัดงาน eGovernment Forum 2020
กระทรวงดิจิทัลฯ ร่วมสมาคมผู้ใช้ดิจิทัลไทย จัดงาน eGovernment Forum 2020 เปิดเวทีถกกระบวนทัศน์การทํางานและการให้บริการของภาครัฐ ด้วยการใช้เทคโนโลยีดิจิทัล นําประเทศไทยเข้าสู่ Digital Economy
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานเปิดงานและเป็นองค์ปาฐกถาพิเศษในงาน August Series 2020 ซึ่งประกอบด้วยงาน eGovernment Forum, Digtal HR Forum, Big Data & Clound โดยงาน eGovernment Forum 2020 จัดขึ้นภายใต้แนวคิดหลัก Empowering Thailand Through Trusted Digital Public Service ซึ่งเป็นความร่วมมือระหว่างกระทรวงดิจิทัลเพื่อเศรษฐกิจและสังคม และสมาคมผู้ใช้ดิจิทัลไทย (DUGA) เป็นเจ้าภาพในการจัดงาน โดยจัดขึ้นระหว่างวันที่ 26 - 27 สิงหาคม 2563 ณ ศูนย์ประชุมวายุภักษ์ ห้องวายุภักษ์ 2-4 ชั้น 4 โรงแรมเซ็นทราศูนย์ราชการ แจ้งวัฒนะ กรุงเทพฯ
ทั้งนี้ภายในงานมีการจัดแสดงนวัตกรรมและสัมมนาวิชาการ การปาฐกถาพิเศษผู้บริหารระดับสูงจากภาครัฐ การเสวนาแลกเปลี่ยนความรู้จากผู้ทรงคุณวุฒิทั้งจากภาครัฐ และเอกชน การสัมมนาวิชาการนําเสนอหัวข้อเทคโนโลยีและโชลูชั่น และการถ่ายทอดประสบการณ์จากผู้เชี่ยวชาญ ความก้าวหน้า และประโยชน์จากเทคโนโลยี จากผู้ประกอบการ และผู้ใช้ไอซีที ในการนี้ นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม ร่วมเป็นวิทยากรในงานอบรมสัมมนา Big Data & Cloud Computting 2020 หัวข้อเสวนา1: Emphasizing Privacy Protection in Data Activities อีกด้วย
สําหรับวัตถุประสงค์การจัดงานครั้งนี้ เพื่อเพิ่มประสิทธิภาพและประสิทธิผลในการใช้ดิจิทัลเทคโนโลยีการบริหาร การบริการ และการพัฒนาเพื่อให้พร้อมรองรับการเดินหน้าประเทศไทยเข้าสู่ Digital Economy ที่ digital technology จะไม่ได้เป็นเพียงเครื่องมือสนับสนุนการทํางาน หากแต่จะหลอมรวมเข้ากับทุกกระบวนการ และเป็นตัวขับเคลื่อนทุกกิจกรรมอย่างแท้จริง การปฏิรูปกระบวนทัศน์การทํางานและการให้บริการของภาครัฐ ด้วยการใช้เทคโนโลยีดิจิทัล และการใช้ประโยชน์จากข้อมูล จึงเป็นสิ่งที่หลีกเลี่ยงไม่ได้ ประเทศไทยจึงจําเป็นต้องมีแผนพัฒนารัฐบาลดิจิทัลที่มีความชัดเจนเกี่ยวกับทิศทางการพัฒนาในระดับประเทศที่สอดคล้องกันระหว่างทุกหน่วยงาน โดยมีองค์ประกอบของยุทธศาสตร์กรอบการพัฒนา และแผนการดําเนินงาน (Roadmap) เพื่อเป็นแนวทางการยกระดับขีดความสมารถเชิงดิจิทัลของภาครัฐไทย
*****************
รัฐบาลไทย-ข่าวทำเนียบรัฐบาล-สุขอนามัย ห่างไกลโควิด-19
วันพุธที่ 26 สิงหาคม 2563
สุขอนามัย ห่างไกลโควิด-19
คู่มือชีวิตวิถีใหม่ ชีวิตดีเริ่มที่เรา
ใช้เวลาแปรงฟันอย่างน้อย 2 นาที เพราะการแปรงฟันจะต้องแปรงให้สะอาดทุกซี่ ทุกด้าน และทําให้ฟลูออไรด์ในยาสีฟันได้ทํางานนานขึ้นด้วย
รัฐบาลไทย-ข่าวทำเนียบรัฐบาล-ปลัดวธ.เป็นประธานเปิดเทศกาลยลเมืองศิลป์ กินของหรอย จังหวัดกระบี่
วันพฤหัสบดีที่ 27 สิงหาคม 2563
ปลัดวธ.เป็นประธานเปิดเทศกาลยลเมืองศิลป์ กินของหรอย จังหวัดกระบี่
ปลัดวธ.เป็นประธานเปิดเทศกาลยลเมืองศิลป์ กินของหรอย จังหวัดกระบี่
วันที่ ๒๖ สิงหาคม ๒๕๖๓ เวลา ๑๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้นายกฤษศญพงษ์ ศิริ ปลัดกระทรวงวัฒนธรรม เป็นประธานเปิดเทศกาลยลเมืองศิลป์ กินของหรอย จังหวัดกระบี่ โดยมีนายสมควร ขันเงิน รองผู้ว่าราชการจังหวัดกระบี่ นางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย นายประสพ เรียงเงิน ผู้ตรวจราชการกระทรวงวัฒนธรรม วัฒนธรรมจังหวัด 14 จังหวัดภาคใต้ ผู้แทนจากหน่วยงานภาครัฐ ภาคเอกชน ประชาชน และนักท่องเที่ยวเข้าร่วมงานเป็นจํานวนมาก ณ ลานปูดําจังหวัดกระบี่
ทั้งนี้ งานดังกล่าว ททท. ได้ร่วมบูรณาการความร่วมมือกับจังหวัดกระบี่ สํานักงานวัฒนธรรมจังหวัดกระบี่ กระทรวงวัฒนธรรม สํานักงานพาณิชย์จังหวัดกระบี่ หอการค้าจังหวัดกระบี่ ภาคส่วนต่างๆ จัดขึ้นเพื่อกระตุ้นการท่องเที่ยวผ่านงานศิลปะ การแสดงร่วมสมัย สตรีท อาร์ต นิทรรศการศิลปะมีชีวิต งานบวร On Tour และอาหารทะเล อาหารพื้นถิ่น ระหว่างวันที่ ๒๖ - ๓๐ สิงหาคม ๒๕๖๓ ลานปูดํา อ.เมือง จ.กระบี่
รัฐบาลไทย-ข่าวทำเนียบรัฐบาล-"โคก หนอง นา โมเดล" ฟื้นเศรษฐกิจ ด้วยเศรษฐกิจพอเพียง
วันจันทร์ที่ 24 สิงหาคม 2563
"โคก หนอง นา โมเดล" ฟื้นเศรษฐกิจ ด้วยเศรษฐกิจพอเพียง
วันจันทร์ที่ 25 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนเข้าร่วมโครงการพัฒนาพื้นที่ต้นแบบการพัฒนาคุณภาพชีวิต ตามหลักทฤษฎีใหม่ประยุกต์สู่ "โคก หนอง นา โมเดล" เพื่อสร้างงาน สร้างรายได้ให้กับผู้ที่ได้รับผลกระทบจากโรคโควิด-19 ในพื้นที่ 3,246 ตําบล ทั่วประเทศ โดยมีกิจกรรมที่น่าสนใจ เช่น สร้างพื้นที่เรียนรู้ชุมชนต้นแบบและครัวเรือนต้นแบบ /สร้างงานสร้างรายได้ให้เกษตรกร แรงงานและบัณฑิตจบใหม่ กลุ่มแรงงานที่กลับคืนสู่ท้องถิ่นและชุมชน /รวมทั้งฝึกอบรมสร้างมาตรฐานการผลิต แปรรูป และการตลาดมาตรฐานอินทรีย์วิถีไทย เป็นต้น ผู้สนใจติดต่อสมัครเข้าร่วมโครงการได้ที่ สํานักงานพัฒนาชุมชนอําเภอทั่วประเทศ ตั้งแต่บัดนี้ - 31 ส.ค. 63
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“พุทธิพงษ์” มอบนโยบายผู้บริหารกระทรวงฯ ระหว่างเยี่ยมชมโครงการเด่นในพื้นที่ EEC
วันศุกร์ที่ 11 กันยายน 2563
“พุทธิพงษ์” มอบนโยบายผู้บริหารกระทรวงฯ ระหว่างเยี่ยมชมโครงการเด่นในพื้นที่ EEC
“พุทธิพงษ์” มอบนโยบายผู้บริหารกระทรวงฯ ระหว่างเยี่ยมชมโครงการเด่นในพื้นที่ EEC
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีอส) เป็นประธานการประชุมมอบนโยบายผู้บริหาร ในระหว่างนําคณะผู้บริหารกระทรวงฯ และหน่วยงานในสังกัด เยี่ยมชมโครงการเด่นในพื้นที่ EEC ซึ่งขณะนี้มีความคืบหน้าโครงการศูนย์ทดสอบเทคโนโลยี 5G ที่ ม. เกษตรศาสตร์ ศรีราชา ห้องฝึกอบรมสถาบันพัฒนาศักยภาพด้านดิจิทัลเพื่ออีอีซี (DAT) โครงการ ASEAN Digital Hub และโครงการไทยแลนด์ ดิจิทัล วัลเล่ย์ ช่วงวันที่ 10-11 กันยายน 2563 ณ ห้องออคิด บอลรูม โรงแรมรอยัลคลิฟ โอเต็ลล์ กรุ๊ป พัทยา จ.ชลบุรี โดยมีางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ผู้บริหารกระทรวง และหัวหน้าหน่วยงานในสังกัดกระทรวง ร่วมประชุม ทั้งนี้โครงการเด่นของดีอีเอส มีความคืบหน้าในการจัดตั้งละก่อสร้างแล้วในเขตพื้นที่อีอีซี ซึ่งคาดหวังให้เป็นการนําร่องสร้างความเชื่อมั่นดึงดูดการลงทุนด้านเทคโนโลยีใหม่ๆ และอุตสาหกรรมแห่งอนาคตเข้าสู่ประเทศไทย
*************
รัฐบาลไทย-ข่าวทำเนียบรัฐบาล-ปลัดวธ. บรรยายพิเศษในหัวข้อ การขับเคลื่อนวัฒนธรรมในส่วนกลางและส่วนภูมิภาค ในการประชุมเชิงปฏิบัติการแนวทางการขับเคลื่อนประเทศไทยในมิติวัฒนธรรม
วันพฤหัสบดีที่ 17 กันยายน 2563
ปลัดวธ. บรรยายพิเศษในหัวข้อ การขับเคลื่อนวัฒนธรรมในส่วนกลางและส่วนภูมิภาค ในการประชุมเชิงปฏิบัติการแนวทางการขับเคลื่อนประเทศไทยในมิติวัฒนธรรม
ปลัดวธ. บรรยายพิเศษในหัวข้อ การขับเคลื่อนวัฒนธรรมในส่วนกลางและส่วนภูมิภาค ในการประชุมเชิงปฏิบัติการแนวทางการขับเคลื่อนประเทศไทยในมิติวัฒนธรรม
วันที่ ๑๖ กันยายน ๒๕๖๓ เวลา ๑๐.๐๐ น. นายกฤษศญพงษ์ ศิริ ปลัดกระทรวงวัฒนธรรม บรรยายพิเศษในหัวข้อ การขับเคลื่อนวัฒนธรรมในส่วนกลางและส่วนภูมิภาค ในการประชุมเชิงปฏิบัติการแนวทางการขับเคลื่อนประเทศไทยในมิติวัฒนธรรม สู่การสร้างคุณค่า สร้างมูลค่า และสร้างชาติเข้มแข็งอย่างยั่งยืน โดยมีผู้ตรวจราชการกระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัดทั่วประเทศ และเจ้าหน้าที่ที่เกี่ยวข้องเข้าร่วม ณ โรงแรม รามาดา วินแดม บาย แบงคอก เจ้าพระยาปาร์ค กรุงเทพฯ
รัฐบาลไทย-ข่าวทำเนียบรัฐบาล-ว​ราวุธ ลง​พื้นที่​เขาแหลมหญ้า-หมู่เกาะ​เสม็ด ตรวจติดตาม​สถานการณ์​ทรัพยากร​ธรรมชาติ​และ​สิ่ง​แวดล้อม สถานการณ์​การกัดเซาะ​ชายฝั่ง​จังหวัด​ระยอง
วันอังคารที่ 25 สิงหาคม 2563
ว​ราวุธ ลง​พื้นที่​เขาแหลมหญ้า-หมู่เกาะ​เสม็ด ตรวจติดตาม​สถานการณ์​ทรัพยากร​ธรรมชาติ​และ​สิ่ง​แวดล้อม สถานการณ์​การกัดเซาะ​ชายฝั่ง​จังหวัด​ระยอง
ว​ราวุธ ลง​พื้นที่​เขาแหลมหญ้า-หมู่เกาะ​เสม็ด ตรวจติดตาม​สถานการณ์​ทรัพยากร​ธรรมชาติ​และ​สิ่ง​แวดล้อม สถานการณ์​การกัดเซาะ​ชายฝั่ง​จังหวัด​ระยอง
ว​ราวุธ ลง​พื้นที่​เขาแหลมหญ้า-หมู่เกาะ​เสม็ด ตรวจติดตาม​สถานการณ์​ทรัพยากร​ธรรมชาติ​และ​สิ่ง​แวดล้อม สถานการณ์​การกัดเซาะ​ชายฝั่ง​จังหวัด​ระยอง
วันที่ 24 สิงหาคม​ 2563​ เวลา​ 14.00 น. นาย​ว​ราวุธ​ ศิลปอาชา​ รัฐมนตรี​ว่าการ​กระทรวง​ทรัพยากร​ธรรมชาติ​และ​สิ่ง​แวดล้อม​ พร้อมด้วย​ นาย​จตุพร บุรุษ​พัฒน์​ ปลัด​กระทรวง​ทรัพยากร​ธรรมชาติ​และ​สิ่ง​แวดล้อม​ และ​คณะ​ ลงพื้นที่อุทยาน​แห่งชาติ​เขาแหลมหญ้า-หมู่เกาะ​เสม็ด อําเภอเมือง จังหวัดระยอง เพื่อตรวจเยี่ยมให้ขวัญกําลังใจเจ้าหน้าที่ผู้ปฏิบัติงาน ติดตามสถานการณ์ทรัพยากรธรรมชาติและสิ่งแวดล้อมและสถานการณ์การกัดเซาะชายฝั่งในพื้นที่จังหวัดระยอง พร้อมทั้งรับฟังการบรรยายสรุปโครงการศึกษาจัดทําแผนแม่บทและสํารวจออกแบบรายละเอียดและวิเคราะห์ผลกระทบสิ่งแวดล้อมในขั้นละเอียด (EIA)​ แผนเฉลิม​บูรพา​ชลทิต ระยะที่ 2 ระยะทาง 5 กิโลเมตร ในการนี้ รมว.ทส. ได้รับทราบเรื่องการกัดเซาะชายฝั่งโดยจะนําเรื่องดังกล่าวนําเรียนนายกรัฐมนตรีต่อไป พร้อมทั้งฝากเรื่องการจัดการขยะบนเกาะเสม็ดขอให้บริหารจัดการให้เบ็ดเสร็จบนเกาะ และฝาก ประสานองค์กรปกครองท้องถิ่นแจ้งให้ทราบว่า กระทรวงทรัพยากรธรรมชาติและสิ่งแวดล้อมจะมีนโยบาย ไม่อนุญาตให้มีการขนถ่ายขยะข้ามเกาะ
โอกาสนี้ รมว.ทส. ได้ลงพื้นที่ตรวจการกัดเซาะชายฝั่งและพูดคุยกับประชาชนในพื้นที่บริเวณชายหาดสวนสน จังหวัดระยอง
รัฐบาลไทย-ข่าวทำเนียบรัฐบาล-การใช้เจลล้างมือ
วันพฤหัสบดีที่ 3 กันยายน 2563
การใช้เจลล้างมือ
กรมอนามัยส่งเสริมให้คนไทยสุขภาพดี
1.ใช้ครั้งแรกควรทดสอบการแพ้ก่อน สังเกตความผิดปกติ เช่น มีผื่นแดง ปวดแสบ ปวดร้อน บวม ให้หยุดใช้
2.เทเจลล้างมือ 2-3 ซีซี. เทลงใส่ฝ้ามือถูให้ทั่วทั้ง 2 มือ นาน 20 วินาที และปล่อยให้แห้ง
3.ควรเก็บเจลล้างมือในภาชนะปิดสนิท ไม่ถูกแสงแดดหรืออยู่บริเวณที่ร้อน เพราะจะทําให้แอลกอฮอล์ระเหยเสื่อมคุณภาพ
ข้อควรระวัง
1.หลีกเสี่ยงเปลวไฟหากมือยังไม่แห้ง เพราะเจลล้างมือจะมีส่วนผสมของแอลกอฮอล์ในปริมาณมาก
2.ไม่ควรใช้เจลล้างมือกับเด็กทารก
3.ไม่ควรใช้เจลล้างมือในบริเวณบอบบาง เช่น รอบดวงตา หรือผิวอักเสบ
รัฐบาลไทย-ข่าวทำเนียบรัฐบาล-มหาดไทยสั่งการทุกจังหวัด จัดกิจกรรม
วันพุธที่ 2 กันยายน 2563
มหาดไทยสั่งการทุกจังหวัด จัดกิจกรรม
มหาดไทยสั่งการทุกจังหวัด จัดกิจกรรม "เดิน กิน ชิม เที่ยว ถนนคนเดิน" อย่างต่อเนื่อง กระตุ้นเศรษฐกิจ สร้างรายได้ บนชีวิตวิถีใหม่ (New Normal)
วันนี้ (2 ก.ย.63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่ พลเอก ประยุทธ์จันทร์โอชา นายกรัฐมนตรีได้มีนโยบายในการส่งเสริมการท่องเที่ยวและกระตุ้นเศรษฐกิจทั่วประเทศ และมอบหมายให้กระทรวงมหาดไทยประสานกรุงเทพมหานคร และแจ้งไปยังทุกจังหวัดจัดกิจกรรมในรูปแบบถนนคนเดินที่สร้างรายได้ให้ประชาชนในระดับพื้นที่ โดยบูรณาการความร่วมมือทั้งภาครัฐ ภาคเอกชนภาคประชาชน ให้เกิดการมีส่วนร่วมทุกภาคส่วน ซึ่งในช่วงสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) ที่ผ่านมา ได้ให้จังหวัดพิจารณาดําเนินกิจกรรมดังกล่าวให้มีความเหมาะสมและสอดคล้องกับบริบทของพื้นที่โดยให้คํานึงถึงความเสี่ยงต่อสาธารณชนโดยรวมต่อการแพร่ระบาดของโรคเป็นสําคัญ
นายฉัตรชัย พรหมเลิศ กล่าวว่า ในขณะนี้สถานการณ์การแพร่ระบาดของโรคโควิด-19 ได้เริ่มคลี่คลายลงและภาครัฐได้มีการผ่อนคลายมาตรการต่างๆ อย่างต่อเนื่อง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย จึงได้มีข้อสั่งการให้เร่งฟื้นฟูเศรษฐกิจฐานรากและสร้างรายได้ให้ประชาชนในระดับพื้นที่ จึงได้สั่งการไปยังผู้ว่าราชการจังหวัดทุกจังหวัด ดําเนินการขับเคลื่อนการจัดกิจกรรมเพื่อส่งเสริมการท่องเที่ยวและกระตุ้นเศรษฐกิจตามนโยบายของนายกรัฐมนตรีในระดับจังหวัด “เดิน กิน ชิม เที่ยว ถนน..... จังหวัด...” อย่างต่อเนื่องตลอดปี อย่างน้อยเดือนละ 1 ครั้งตามแนวทางรูปแบบที่กําหนด
นายฉัตรชัย พรหมเลิศ กล่าวเพิ่มเติมว่า กระทรวงมหาดไทยได้กําชับให้ทุกจังหวัดปฏิบัติตามมาตรการป้องกันโรคที่ศูนย์บริหารสถานการณ์การแพร่ระบาดของโรคติดเชื้อไวรัสโรโคนา 2019 (โควิด-19) (ศบค.) กําหนดอย่างเคร่งครัด เพื่อเป็นการป้องกันการแพร่ระบาดของโรคโควิด-19 และสร้างความความปลอดภัยและความเชื่อมั่นให้กับพี่น้องประชาชนและนักท่องเที่ยวอันจะส่งผลให้เกิดการสร้างรายได้กระตุ้นเศรษฐกิจชุมชนในพื้นที่ในรูปแบบชีวิตวิถีใหม่ (New Normal) อย่างยั่งยืน
รัฐบาลไทย-ข่าวทำเนียบรัฐบาล-รมว.ทส ตรวจเยี่ยมความคืบหน้าโครงการ จุดกระจายน้ำด้วยพลังงานแสงอาทิตย์ สนับสนุนโครงการพระราชดำริ จ.นครนายก
วันเสาร์ที่ 5 กันยายน 2563
รมว.ทส ตรวจเยี่ยมความคืบหน้าโครงการ จุดกระจายน้ําด้วยพลังงานแสงอาทิตย์ สนับสนุนโครงการพระราชดําริ จ.นครนายก
รมว.ทส ตรวจเยี่ยมความคืบหน้าโครงการ จุดกระจายน้ําด้วยพลังงานแสงอาทิตย์ สนับสนุนโครงการพระราชดําริ จ.นครนายก
รมว.ทส ตรวจเยี่ยมความคืบหน้าโครงการ จุดกระจายน้ําด้วยพลังงานแสงอาทิตย์ สนับสนุนโครงการพระราชดําริ จ.นครนายก
วันนี้ (5 ก.ย. 63) เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่ตรวจเยี่ยมโครงการระบบกระจายน้ําด้วยพลังงานแสงอาทิตย์ ณ โรงเรียนนายร้อยพระจุลจอมเกล้า (โรงเรียนนายร้อย จปร.) ต.พรหมณี อ.เมือง จ.นครนายก เพื่อติดตามผลการดําเนินงาน ซึ่งโครงการดังกล่าว เป็นระบบการกระจายน้ําเพื่อสนับสนุนโครงการพระราชดําริสวนผลไม้ภาคใต้ของโรงเรียนนายร้อย จปร. โดยมี พ.อ. ตรีบดินทร์ จิตรีศรีอร่าม ผู้อํานวยการกองกิจการพลเรือน โรงเรียนนายร้อย จปร. เป็นผู้บรรยายสรุป
โครงการระบบกระจายน้ําด้วยพลังงานแสงอาทิตย์ แห่งนี้ มีหอถังน้ําสูง 30 เมตร ใช้ระบบไฟฟ้าจากพลังงานแสงอาทิตย์ขนาดไม่น้อยกว่า 310 วัตต์ จํานวน 32 แผง สามารถสูบน้ําได้กว่า 100 ลูกบาศก์เมตร กระจายน้ําให้พื้นที่ทางการเกษตรได้จํานวนกว่า 30 ไร่ โดยมีสํานักงานทรัพยากรน้ําภาค 6 กรมทรัพยากรน้ํา เป็นหน่วยงานรับผิดชอบดําเนินการ
รัฐบาลไทย-ข่าวทำเนียบรัฐบาล-“พุทธิพงษ์” เผยแฮคเกอร์พยายามเจาะระบบเว็บดีอีเอส
วันอังคารที่ 1 กันยายน 2563
“พุทธิพงษ์” เผยแฮคเกอร์พยายามเจาะระบบเว็บดีอีเอส
“พุทธิพงษ์” เผยแฮคเกอร์พยายามเจาะระบบเว็บดีอีเอส
“พุทธิพงษ์” เผยมีแฮคเกอร์พยายามเจาะระบบเว็บไซต์กระทรวงดิจิทัลฯ แต่สามารถแก้ไขได้ภายใน 1 ชม. ขณะที่ ไทยเซิร์ต เผยสถิติภัยคุกคามไซเบอร์รอบครึ่งปีแรก พบแนวโน้มการเจาะเข้าระบบองค์กร/หน่วยงานต่างๆ ลดลงจากช่วงต้นปี
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า ได้รับแจ้งจากศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย (ไทยเซิร์ต) สํานักงานพัฒนาธุรกรรมทางอิเล็กทรอนิกส์ (สพธอ.) ว่า เมื่อเวลา 21.00 น. วันที่ 27 ส.ค. ที่ผ่านมา มีผู้พยายามเจาะเข้าระบบเว็บไซต์กระทรวงดิจิทัลฯ (www.mdes.go.th) โดยเบื้องต้นพบว่าเป็นระบบที่เข้ามาทําให้การเข้าถึงเซิร์ฟเวอร์ของเว็บไซต์มีปัญหา ทําให้การประมวลผลล่าช้า ทั้งนี้ ไทยเซิร์ตใช้เวลา 1 ชั่วโมงในการป้องกันและแก้ไขเพื่อไม่ให้เว็บไซต์เกิดความเสียหาย
ทั้งนี้ ความพยายามเจาะเข้าระบบ (แฮ็ก) จากผู้ไม่ประสงค์ดี ในอีกแง่หนึ่งก็เป็นกรณีตัวอย่างที่ช่วยทําให้เห็นจุดบกพร่อง และช่วยทดสอบระบบการป้องกัน ซึ่งหน่วยงานทั้งรัฐและเอกชน ควรให้ความสําคัญกับการเฝ้าระวัง เพื่อปรับปรุงระบบให้มีความพร้อมรับมมือการโจมตีทางไซเบอร์ตลอดเวลา
“ระบบการป้องกันของไทยเซิร์ต ทําให้เราสามารถแก้ไขได้อย่างทันท่วงที เว็บไซต์ไม่ล่มหรือเกิดความเสียหาย ขณะนี้อยู่ระหว่างตรวจสอบว่า ผู้ที่ไม่ประสงค์ดีที่พยายามแฮ็กเว็บไซต์ของกระทรวงเป็นใคร โดยข้อมูลล่าสุดพบว่าเป็นการโจมตีที่มาจากต่างประเทศ จึงต้องใช้เวลา ซึ่งถ้าหากเป็นการโจมตีจากแฮคเกอร์ในประเทศ เราจะสามารถให้ไอเอสพีช่วยตรวจสอบได้ " นายพุทธิพงษ์กล่าว
ขณะที่ รายงานสถิติภัยคุกคามประจําปี 2563 ซึ่งเผยแพร่บนเว็บไซต์ไทยเซิร์ต ระบุว่า ในช่วง 6 เดือนแรกของปีนี้ พบภัยคุกคามทางไซเบอร์ในรูปแบบต่างๆ รวม 1,474 ครั้ง โดยอันดับ 1 คือการโจมตีด้วยโปรแกรมที่ออกแบบมาเพื่อสร้างความเสียหายให้กับระบบคอมพิวเตอร์ หรือมัลแวร์ (Malicious code) คิดเป็นสัดส่วน 36% ส่วนการโจมตีในรูปแบบความพยายามเจาะเข้าระบบ (Intrusion Attempts) อยู่ที่ 72 ครั้ง คิดเป็นสัดส่วน 4.9%
อย่างไรก็ตาม มีข้อสังเกตว่า ประเทศไทยเผชิญภัยคุกคามในรูปแบบความพยายามเจาะเข้าระบบลดลงอย่างต่อเนื่อง จากช่วงปี 2561-2562 ที่อยู่ในตําแหน่งอันดับต้นๆ ด้วยสัดส่วน 44% และ 42% ตามลําดับ ขณะที่ในปี 2563 สถิติรายเดือนของการถูกโจมตีในรูปแบบนี้ก็แนวโน้มลดลง โดยในเดือนมกราคม-กุมภาพันธ์ มีจํานวน 22 และ 30 ครั้ง แต่จากนั้นอยู่ในระดับเลขหลักเดียว
นายพุทธิพงษ์ กล่าวว่า หากหน่วยงานใดเป็นกังวลด้านความปลอดภัย สามารถติดต่อมาที่กระทรวงดิจิทัลฯ เพื่อประสานให้ไทยเซิร์ตช่วยตรวจสอบความผิดปกติของระบบและแก้ไขปัญหา ซึ่งมีทีมงานคอยมอนิเตอร์ตลอด 24 ชั่วโมง
************
รัฐบาลไทย-ข่าวทำเนียบรัฐบาล-ธ.ก.ส. ร่วมประชาสัมพันธ์ โครงการ New Gen Hug บ้านเกิด
วันอังคารที่ 8 กันยายน 2563
ธ.ก.ส. ร่วมประชาสัมพันธ์ โครงการ New Gen Hug บ้านเกิด
นายศรายุทธ ยิ้มยวน และนายธนารัตน์ งามวลัยรัตน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) พร้อมด้วยผู้บริหารและพนักงาน ร่วมกิจกรรมประชาสัมพันธ์ โครงการ New Gen Hug บ้านเกิด
นายศรายุทธ ยิ้มยวน และนายธนารัตน์ งามวลัยรัตน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) พร้อมด้วยผู้บริหารและพนักงาน ร่วมกิจกรรมประชาสัมพันธ์ โครงการ New Gen Hug บ้านเกิด ซึ่งเป็นโครงการที่ค้นหาและสนับสนุนคนรุ่นใหม่ให้สามารถพึ่งตนเองได้ พร้อมสร้างมูลค่าเพิ่มให้แก่ชุมชน โดยนําเสนอผ่านรูปแบบรายการ ภายใต้ชื่อ “New Gen Hug บ้านเกิด” ซึ่งสามารถติดตามรายการและร่วมให้กําลังใจผู้เข้าแข่งขันได้ ตั้งแต่วันที่ 5 - 27 กันยายน 2563 ทุกวันเสาร์และอาทิตย์ เวลา 10.00 - 11.00 น. ออกอากาศทางช่อง ONE 31 จํานวน 8 ตอน ณ โถงชั้น 2 อาคาร Tower ธ.ก.ส. สํานักงานใหญ่ บางเขน เมื่อวันที่ 3 กันยายน 2563
นอกจากนี้ โครงการดังกล่าวยังได้มีการสนับสนุนสินเชื่อ New Gen Hug บ้านเกิด สินเชื่อพอเพียงเพื่อเลี้ยงชีพ และสินเชื่อระยะสั้นฤดูการผลิตใหม่ วงเงินรวม 170,000 ล้านบาท เพื่อเป็นทุนในการเริ่มต้นดําเนินธุรกิจด้านการเกษตรให้กับคนรุ่นใหม่ รวมถึงผู้ที่ทํางานในเมือง แต่สนใจที่จะนําความรู้ความสามารถกลับไปพัฒนาบ้านเกิด โดยสามารถติดต่อขอรับสินเชื่อได้ที่ ธ.ก.ส. ทุกสาขาทั่วประเทศ หรือทาง Line Official BAAC Family หรือสอบถามรายละเอียดได้ที่ Call Center 02 555 0555
รัฐบาลไทย-ข่าวทำเนียบรัฐบาล-รมช.มนัญญา รับฟังปัญหาและความต้องการของพี่น้องเกษตรกรป่าคลอก
วันเสาร์ที่ 5 กันยายน 2563
รมช.มนัญญา รับฟังปัญหาและความต้องการของพี่น้องเกษตรกรป่าคลอก
รมช.มนัญญา รับฟังปัญหาและความต้องการของพี่น้องเกษตรกรป่าคลอก พร้อมมอบทุนสนับสนุนเกษตรกรกลุ่มถุงมือยาง และกลุ่มแม่บ้านสมุนไพร สนับสนุนการทําเกษตรปลอดภัยสู่การเป็นครัวโลกระดับสากล
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ และนายวิศิษฐ์ ศรีสุวรรณ์ รองอธิบดีกรมส่งเสริมสหกรณ์ พบปะกลุ่มเกษตรกรทําสวนป่าคลอก จังหวัดภูเก็ต รับฟังปัญหาและความต้องการของเกษตรกร พร้อมมอบทุนสนับสนุนกลุ่มเกษตรกรจํานวน 2 กลุ่ม แก่กลุ่มถุงมือยางพารา และกลุ่มแม่บ้านสมุนไพร จากนั้นได้รับชมการสาธิตทํายาหม่องสมุนไพร การผลิตถุงมือยาง ชมผักปลอดสารพิษของกลุ่มสมาชิก ผลิตภัณฑ์จากศูนย์เรียนรู้เศรษฐกิจพอเพียง กลุ่มเพ้นท์ผ้าถุงลูกปัด และร่วมประกอบอาหารกับกลุ่มแม่บ้าน 2 เมนู คือ น้ําพริกปลาฉิ้งฉ้าง และผักเหมียงผัดไข่
นายวันทา ภุมรารสสุคนธ์ ประธานกลุ่มเกษตรกรทําสวนป่าคลอก ได้รายงานปัญหาและความต้องการของเกษตรกรว่า จากสถานการณ์ COVID-19 ส่งผลให้ลูกหลานของสมาชิกหลายรายตกงาน ขาดรายได้และต้องกลับภูมิลําเนา ทําให้รายได้ในครอบครัวลดลง แต่ค่าใช้จ่ายในครัวเรือนเพิ่มขึ้น ในส่วนของกลุ่มเกษตรกรได้ช่วยเหลือสมาชิกในการจัดหาเมล็ดพันธุ์ผัก พันธุ์กล้าผลไม้ต่างๆ เพื่อให้สมาชิกสามารถสร้างรายได้ พึ่งพาตนเอง อีกทั้งยังพักชําระหนี้ ลดดอกเบี้ยเงินกู้ให้กับสมาชิก
สําหรับแผนพัฒนากลุ่มเกษตรกรทําสวนป่าคลอกในอนาคต มีแผนจะปรับปรุงอาคารสถานที่เพื่อเป็นศูนย์รวมผลิตผลด้านการเกษตรจากสมาชิก และศูนย์รวมสินค้าแปรรูปจากยางพาราเพื่อจําหน่าย เพื่อสร้างความมั่นคงและยั่งยืนให้กับสมาชิกและสถาบันกลุ่มเกษตรกรต่อไป
รมช.มนัญญา กล่าวว่า กระทรวงเกษตรและสหกรณ์ได้มีการบูรณาการร่วมกับหลายหน่วยงาน เพื่อบรรเทาความเดือดร้อนให้กับพี่น้องเกษตรกร อาทิ กระทรวงคมนาคม ที่รับซื้อยางพาราจากสหกรณ์และเกษตรกรชาวสวนยางในการนําไปผลิตแบริเออร์ ทําให้ราคายางพาราเพิ่มสูงขึ้น กระทรวงเกษตรฯ จึงต้องการผลักดันสินค้าเกษตร เพิ่มช่องทางจําหน่ายสินค้า เพื่อรองรับการเป็นเมืองท่องเที่ยวของจังหวัดภูเก็ต พร้อมรับฟังปัญหาและความต้องการของพี่น้องเกษตรกร และจะนําเสนอให้รัฐบาลดําเนินการต่อไป
ทั้งนี้ กลุ่มเกษตรกรทําสวนป่าคลอก ก่อตั้งมากว่า 60 ปี มีความเข้มแข็งและเป็นที่พึ่งให้แก่สมาชิก ดําเนินธุรกิจจํานวน 5 ธุรกิจ ได้แก่ ธุรกิจสินเชื่อ ธุรกิจจัดหาสินค้ามาจําหน่าย โดยจัดตั้งตลาดพอเพียง เพื่อให้สมาชิกได้นําผลผลิตทางการเกษตรมาจําหน่าย ธุรกิจรวบรวมผลิตผล ธุรกิจแปรรูปน้ํายางสด รวบรวมน้ํายางดิบจากสมาชิกทุกวันพุธและวันพฤหัสบดี แล้วนํามาแปรรูปเป็นยางแผ่นดิบชั้นดี และธุรกิจรับฝากเงิน มีวัตถุประสงค์เพื่อให้สมาชิกได้รวมตัวกันดําเนินกิจกรรมร่วมกัน ช่วยเหลือซึ่งกันและกันในการประกอบอาชีพเกษตรกรรม รวมถึงส่งเสริมความรู้และเผยแพร่วิชาการเกษตรแก่กลุ่มเกษตรกรด้วย
รัฐบาลไทย-ข่าวทำเนียบรัฐบาล-วราวุธ เปิดเวทีเสวนา “ขับเคลื่อนไทยไปด้วยกัน จังหวัดนครปฐม” ในหัวข้อ การจัดการน้ำเสียชุมชน โดยชุมชน
วันจันทร์ที่ 14 กันยายน 2563
วราวุธ เปิดเวทีเสวนา “ขับเคลื่อนไทยไปด้วยกัน จังหวัดนครปฐม” ในหัวข้อ การจัดการน้ําเสียชุมชน โดยชุมชน
วราวุธ เปิดเวทีเสวนา “ขับเคลื่อนไทยไปด้วยกัน จังหวัดนครปฐม” ในหัวข้อ การจัดการน้ําเสียชุมชน โดยชุมชน
วราวุธ เปิดเวทีเสวนา “ขับเคลื่อนไทยไปด้วยกัน จังหวัดนครปฐม” ในหัวข้อ การจัดการน้ําเสียชุมชน โดยชุมชน
วันนี้ (14 ก.ย. 63) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหารระดับสูงในสังกัดกระทรวงฯ เดินทางไปยังชุมชนบ้านศาลาดิน อําเภอพุทธมณฑล จังหวัดนครปฐม เพื่อเยี่ยมชมต้นแบบการจัดการน้ําเสียชุมชน พร้อมทั้งร่วมเสวนา “ขับเคลื่อนไทยไปด้วยกัน จังหวัดนครปฐม” ภายใต้หัวข้อ “การจัดการน้ําเสียชุมชน โดยชุมชน”  โดยในการเสวนาครั้งนี้มีเครือข่าย ทสม. ชุมชนในพื้นที่ องค์กรปกครองส่วนท้องถิ่น ประธานหอการค้า และผู้ประกอบการแพแม่น้ําท่าจีน เข้าร่วมเสวนา ซึ่งโอกาสนี้ รมว.ทส.
ได้กล่าวว่า การเสวนาในครั้งนี้ทําให้เห็นว่า ความร่วมมือร่วมใจของพี่น้องประชาชนในชุมชนบ้านศาลาดินที่ได้มีการบริหารจัดการน้ําเสียในคลองของชุมชม จนกระทั่งทําให้มีชุมชนมีตลาดเกิดขึ้น เป็นอีกแหล่งท่องเที่ยวที่ดึงดูดนักท่องเที่ยวได้ อีกทั้งผักตบชวาก็สามารถนํากลับมาเพิ่มคุณประโยชน์ จนเกิดเป็นรายได้ให้แก่ชุมชน ซึ่งแสดงให้เห็นว่านโยบายต่าง ๆ ของภาครัฐ ถ้าหากได้รับความร่วมมือจากภาคประชาชน ก็สามารถประสบความสําเร็จได้อย่างเช่นบ้านศาลาดินที่ได้พิสูจน์ให้เห็นแล้ว ดังนั้น ในนามกระทรวงฯ ก็ขอเป็นกําลังใจและขอขอบคุณบ้านศาลาดินที่ได้ทําให้เห็นว่าภารกิจของกระทรวงฯ ตลอดระยะเวลาที่ผ่านมาได้เริ่มประสบความสําเร็จ และทางกระทรวงฯ ก็จะนําแนวทางต้นแบบการจัดการน้ําเสียชุมชน ไปเผยแพร่ให้ครบทุกพื้นที่ในประเทศไทยต่อไป
รัฐบาลไทย-ข่าวทำเนียบรัฐบาล-รัฐมนตรีสุริยะฯ ลงพื้นที่ติดตามและรับฟังการบริหารจัดการท่าเรืออุตสาหกรรมมาบตาพุด ระยะที่ 3 และเยี่ยมชมอาคารศูนย์ประสานและอำนวยความสะดวกในการเดินเรือ (VTMS)
วันจันทร์ที่ 24 สิงหาคม 2563
รัฐมนตรีสุริยะฯ ลงพื้นที่ติดตามและรับฟังการบริหารจัดการท่าเรืออุตสาหกรรมมาบตาพุด ระยะที่ 3 และเยี่ยมชมอาคารศูนย์ประสานและอํานวยความสะดวกในการเดินเรือ (VTMS)
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ลงพื้นที่ติดตามและรับฟังการบริหารจัดการท่าเรืออุตสาหกรรมมาบตาพุด ระยะที่ 3 และเยี่ยมชมอาคารศูนย์ประสานและอํานวยความสะดวกในการเดินเรือ (VTMS)
จ.ระยอง : วันนี้ (24 สิงหาคม 2563) เวลา 14.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่ติดตามและรับฟังการบริหารจัดการท่าเรืออุตสาหกรรมมาบตาพุด ระยะที่ 3 และเยี่ยมชมอาคารศูนย์ประสานและอํานวยความสะดวกในการเดินเรือ (VTMS) พร้อมมอบเสื้อชูชีพให้แก่ประธานวิสาหกิจชุมชนชมรมประมงเรือเล็กพื้นบ้าน อ.เมืองระยอง และ อ.บ้านฉางสามัคคี และตัวแทนกลุ่มประมงเรือเล็กพื้นบ้าน จ.ระยอง ท่าเรืออุตสาหกรรมมาบตาพุด มีระบบบริหารจัดการควบคุมการจราจรทางน้ําโดยใช้ระบบ VTMS (Vessel Traffic Monitoring System : VTSM) ซึ่งเป็นไปตามมาตรฐานสากลของการให้บริการจราจรทางน้ํา ซึ่งเป็นระบบเฝ้าสังเกตการณ์การเคลื่อนที่ของเรือในทะเล ระบบดังกล่าวสามารถติดตามการเคลื่อนที่ของเรือได้ตลอดเวลา ทําให้สามารถควบคุมการจราจรทางน้ําในพื้นที่ได้อย่างมีประสิทธิภาพและปลอดภัยและในปี 2562 กนอ.ลงนามสัญญาร่วมทุนในรูปแบบการบริหารธุรกิจในการพัฒนาท่าเรืออุตสาหกรรมมาบตาพุด ระยะที่ 3 กับบริษัท กัลฟ์ เอ็มทีพี แอลเอ็นจี เทอร์มินัล จํากัด เพื่อพัฒนาระบบโครงสร้างพื้นฐานที่สําคัญของประเทศและเป็นกลไกขับเคลื่อนการลงทุนในพื้นที่พัฒนาเศรษฐกิจพิเศษภาคตะวันออก (อีอีซี) โดยความคืบหน้าการก่อสร้างฯ หลังได้รับใบอนุญาตให้ปลูกสร้างสิ่งล่วงล้ําลําแม่น้ําจากสํานักงานเจ้าท่าภูมิภาค สาขาระยองแล้ว บริษัท กัลฟ์ เอ็มทีพี แอลเอ็นจี เทอร์มินัล จํากัด ได้ดําเนินการออกแบบและก่อสร้างในส่วนของโครงสร้างพื้นฐาน ทั้งในส่วนของการขุดลอกและถมทะเล พื้นที่ 1,000 ไร่ แบ่งเป็น พื้นที่ใช้ประโยชน์ 550 ไร่ และพื้นที่เก็บกักตะกอน 450 ไร่ การขุดลอกร่องน้ํา และแอ่งกลับเรือ การก่อสร้างเขื่อนกันคลื่น การก่อสร้างสาธารณูปโภคพื้นฐาน การติดตั้งอุปกรณ์ควบคุมการเดินเรือ ท่าเทียบเรือบริการ และท่าเทียบเรือก๊าซ รองรับปริมาณการขนถ่ายก๊าซธรรมชาติที่คาดว่าการก่อสร้างจะแล้วเสร็จและพร้อมเปิดให้บริการได้ภายในปี 2569
รัฐบาลไทย-ข่าวทำเนียบรัฐบาล-รมว.ทส. มอบโล่เกียรติยศให้กับผู้ทำคุณประโยชน์ด้านทรัพยากรธรรมชาติและสิ่งแวดล้อม ปี 2563
วันเสาร์ที่ 12 กันยายน 2563
รมว.ทส. มอบโล่เกียรติยศให้กับผู้ทําคุณประโยชน์ด้านทรัพยากรธรรมชาติและสิ่งแวดล้อม ปี 2563
รมว.ทส. มอบโล่เกียรติยศให้กับผู้ทําคุณประโยชน์ด้านทรัพยากรธรรมชาติและสิ่งแวดล้อม ปี 2563
รมว.ทส. มอบโล่เกียรติยศให้กับผู้ทําคุณประโยชน์ด้านทรัพยากรธรรมชาติและสิ่งแวดล้อม ปี 2563
วันที่ 11 กันยายน 2563 เวลา 16.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานมอบโล่เกียรติยศ แด่บุคคลผู้ทําคุณประโยชน์ด้านทรัพยากรธรรมชาติและสิ่งแวดล้อม ประจําปีงบประมาณ 2563 ณ ห้องประชุมอารีย์สัมพันธ์ อาคารกรมส่งเสริมคุณภาพสิ่งแวดล้อม เพื่อแทนคําขอบคุณและเชิดชูเกียรติ ในโอกาสที่ผู้ทําคุณประโยชน์ จะเกษียณอายุราชการ ในปีงบประมาณ 2563 นี้ด้วย
ในโอกาสนี้ รมว.ทส. ได้กล่าวแสดงมุทิตาจิตความโดยสรุปว่า “กระทรวงทรัพยากรธรรมชาติและสิ่งแวดล้อมขอขอบคุณทุกท่านที่ทุ่มเทกายใจทํางานเพื่อกระทรวงมาโดยตลอด ประสบการณ์ที่ทุกท่านมีจะเป็นประโยชน์ที่ประเมินค่ามิได้ให้แก่ข้าราชการรุ่นหลัง และความรู้ความสามารถที่ท่านมีจะยังเป็นประโยชน์ต่อสังคมไทย ต่อแผ่นดิน ซึ่งกระทรวงทรัพยากรธรรมชาติและสิ่งแวดล้อม พร้อมรับคําแนะนําจากผู้เกษียณทุกท่านเช่นเดิม”
นอกจากนั้น นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ยังได้อ่านกลอนเชิดชูเกียรติและกล่าวว่า “กระทรวงทรัพยากรธรรมชาติและสิ่งแวดล้อม จะยังเป็นบ้านที่อบอุ่น รอต้อนรับทุกท่านเสมอไม่เปลี่ยนแปลง”
อีกทั้ง นายสุพจน์ โตวิจักษณ์ชัยกุล รองปลัดกระทรวงทรัพยากรธรรมชาติและสิ่งแวดล้อม ได้กล่าวความรู้สึกในฐานะตัวแทนผู้ที่จะเกษียณอายุราชการอีกด้วย สําหรับบรรยากาศภายในงาน มีคณะผู้บริหารทุกระดับ ข้าราชการ และบุคลากรทุกภาคส่วน ของกระทรวงทรัพยากรธรรมชาติและสิ่งแวดล้อมเข้าร่วมแสดงความยินดีเป็นจํานวนมาก
รัฐบาลไทย-ข่าวทำเนียบรัฐบาล-กระตุ้นทุกจังวัดจัด "เดิน กิน ชิม เที่ยว ถนนคนเดิน" ฟื้นเศรษฐกิจ
วันอังคารที่ 8 กันยายน 2563
กระตุ้นทุกจังวัดจัด "เดิน กิน ชิม เที่ยว ถนนคนเดิน" ฟื้นเศรษฐกิจ
--
#ไทยคู่ฟ้า ภายหลังสถานการณ์การแพร่ระบาดของโรคโควิด-19 เริ่มคลี่คลายลง และภาครัฐได้มีการผ่อนคลายมาตรการต่าง ๆ อย่างต่อเนื่อง ล่าสุด กระทรวงมหาดไทย สั่งการให้ทุกจังหวัดจัดกิจกรรม “เดิน กิน ชิม เที่ยว ถนนคนเดิน” อย่างต่อเนื่องตลอดปี อย่างน้อยเดือนละ 1 ครั้ง เพื่อส่งเสริมการท่องเที่ยว ฟื้นฟูเศรษฐกิจฐานรากและสร้างรายได้ให้ประชาชนในระดับจังหวัดทั่วประเทศ
พร้อมกําชับให้ทุกจังหวัดปฏิบัติตามมาตรการป้องกันโรคโควิด-19 ในรูปแบบชีวิตวิถีใหม่ (New Normal) อย่างเคร่งครัด เพื่อความปลอดภัยและสร้างความเชื่อมั่นให้กับประชาชนและนักท่องเที่ยว
รัฐบาลไทย-ข่าวทำเนียบรัฐบาล-​รัฐบาล แจง ยังไม่เริ่ม “ภูเก็ตโมเดล” รับนักท่องเที่ยวต่างชาติ เผย อยู่ในขั้นหารืออีกหลายขั้นตอน
วันศุกร์ที่ 28 สิงหาคม 2563
​รัฐบาล แจง ยังไม่เริ่ม “ภูเก็ตโมเดล” รับนักท่องเที่ยวต่างชาติ เผย อยู่ในขั้นหารืออีกหลายขั้นตอน
​รัฐบาล แจง ยังไม่เริ่ม “ภูเก็ตโมเดล” รับนักท่องเที่ยวต่างชาติ เผย อยู่ในขั้นหารืออีกหลายขั้นตอน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ตามที่รัฐบาลมีนโยบายเปิดรับนักท่องเที่ยวชาวต่างชาติเข้ามาท่องเที่ยวในประเทศไทย โดยเตรียมใช้ภูเก็ตโมเดล เป็นต้นแบบเปิดรับนักท่องเที่ยวนั้น โครงการดังกล่าวยังอยู่ในขั้นตอนการหารือในรายละเอียด ยังมีอีกหลายขั้นตอนที่จะต้องมาพิจารณาร่วมกัน ไม่ว่าจะเป็น แนวทางการเปิดรับนักท่องเที่ยว กลุ่มชาวต่างชาติที่จะเข้ามา วิธีการคัดกรอง การป้องกัน ฯลฯ ซึ่งยังต้องใช้เวลาอีกพอสมควร จนกว่าจะมั่นใจได้ว่า เมื่อเปิดรับชาวต่างชาติแล้ว จะไม่นํามาซึ่งความเสี่ยง การระบาดของโรคโควิด-19 ระลอก 2
น.ส.ไตรศุลี กล่าวว่า ขอให้ชาวภูเก็ต และนักท่องเที่ยวชาวไทยสบายใจได้ ว่าตอนนี้ยังไม่มีการเปิดรับนักท่องเที่ยวชาวต่างชาติ โดยการดําเนินการจะทําอย่างรัดกุมมากที่สุด การเปิดรับนักท่องเที่ยวจะทําอย่างเหมาะสม ไม่เสี่ยงต่อการแพร่ระบาดของเชื่อโควิด-19 ระลอก 2 และภูเก็ตโมเดลจะเป็นการท่องเที่ยวรูปแบบใหม่ (New Normal) ที่กําหนดพื้นที่ให้ท่องเที่ยวแบบจํากัด มีการกักตัว14 วันก่อนให้เดินทางท่องเที่ยวอย่างแน่นอนที่สําคัญจะพิจารณาเฉพาะประเทศที่ปลอดโควิดช่วงนี้รัฐบาลขอเชิญชวนคนไทยออกไปเที่ยวช่วยกระตุ้นเศรษฐกิจ ให้มีการกระจายรายได้ลงสู่ประชาชนในแต่ละพื้น
-----------------------------
รัฐบาลไทย-ข่าวทำเนียบรัฐบาล-นายกรัฐมนตรีตรวจพื้นที่ความเสียหายจากอุทกภัย จ.สุโขทัย ยืนยัน รัฐบาล ส.ส. พรรคร่วมรัฐบาลดูแลคนทุกกลุ่ม
วันพุธที่ 2 กันยายน 2563
นายกรัฐมนตรีตรวจพื้นที่ความเสียหายจากอุทกภัย จ.สุโขทัย ยืนยัน รัฐบาล ส.ส. พรรคร่วมรัฐบาลดูแลคนทุกกลุ่ม
นายกรัฐมนตรีตรวจพื้นที่ความเสียหายจากอุทกภัย จ.สุโขทัย ยืนยัน รัฐบาล ส.ส. พรรคร่วมรัฐบาลดูแลคนทุกกลุ่ม
วันนี้ (2 กันยายน 2563) เวลา 16.00 น. ณ บริเวณสะพานเมืองบางยม (ข้างวัดหนองโว้ง) หมู่ที่ 7 ต.ท่าทอง อ.สวรรคโลก จ.สุโขทัย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พบปะประชาชนผู้ประสบอุทกภัย และมอบถุงยังชีพ พร้อมตรวจพื้นที่ความเสียหายจากอุทกภัย บริเวณบ้านของนายเรือง เขียวฤทธิ์ เลขที่ 55/1 ซึ่งบ้านถูกพัดพาจากกระแสน้ําเสียหายทั้งหลัง โดยส่วนราชการและกองทัพได้เข้ามาช่วยเหลือทําการปรับหน้าดิน และออกแบบก่อสร้างบ้านใหม่ให้ คาดว่าจะใช้เวลาก่อสร้างประมาณ 2-3 เดือนถึงจะเสร็จสมบูรณ์
โอกาสนี้ นายกรัฐมนตรีกล่าวให้กําลังใจเจ้าของบ้านที่ได้รับความเสียหาย และสอบถามความเป็นอยู่ โดยระบุว่า สมบัติสามารถที่จะหาได้ เพราะการทําความดีของเรา การที่น้ํามาเร็วก็นํามามาสู่ความเสียหาย ดังนั้น รัฐบาลจึงพยายามจะเน้นเรื่องของการเตือนภัย โดยเฉพาะบ้านที่อยู่ริมน้ํา และขอให้ยึดพระราชดํารัสในหลวงรัชกาลที่ 9 ที่ต้องเรียนรู้การอยู่กับน้ํา เพราะธรรมชาติห้ามไม่ได้ แต่สิ่งสําคัญคือต้องเก็บน้ําไว้ใช้ในหน้าแล้ง เพื่อทําการเกษตรต่อไป
นายกรัฐมนตรีกล่าวต่อไปว่า ประเทศเกิดความขัดแย้งมายาวนาน ส่วนตัวจะไม่พยายามไปเป็นผู้ขัดแย้งกับใครทั้งสิ้น จึงอยากให้ทุกคนมาช่วยกัน รัฐบาลพร้อมดูแลทุกคน ทั้งนี้ ส.ส.ในพื้นที่ พรรคร่วมรัฐบาลทํางานเพื่อทุกคน และมีจุดมุ่งหมายเดียวกันคือทําเพื่อประชาชน โดยไม่ได้เจาะจงพื้นที่ใดเป็นพิเศษ แต่ต้องมองภาพกว้าง เพราะครอบครัวเราใหญ่ขึ้น ที่ต้องดูแลคนทุกกลุ่ม และทุกระดับ และขอให้ทุกคนยึดมั่นในชาติ ศาสนา พระมหากษัตริย์ ซึ่งรัฐบาลยึดใน 3 อย่างนี้ มีประชาชนเข้าไปอยู่ด้วย ดังนั้น การลงพื้นที่ในวันนี้มาด้วยความรัก ความห่วงใย สิ่งไหนที่ช่วยแก้ปัญหาได้ ก็ขอให้ช่วยกันแก้ไปก่อน ทั้งระยะสั้นและระยะยาว พร้อมกล่าวให้กําลังใจทหารที่มาช่วยเหลือชาวบ้านว่า ขอให้ทํางานเพื่อประชาชน ทําให้ประชาชนรักอย่างมีเกียรติ และมีศักดิ์ศรี
-----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ดร.สาธิต ให้พยาบาลใช้เทคโนโลยีสร้างนวัตกรรมดูแลผู้ป่วยแบบวิถีชีวิตใหม่
วันพฤหัสบดีที่ 27 สิงหาคม 2563
ดร.สาธิต ให้พยาบาลใช้เทคโนโลยีสร้างนวัตกรรมดูแลผู้ป่วยแบบวิถีชีวิตใหม่
รัฐมนตรีช่วยว่าการกระทรวงสาธารณสุข มอบนโยบายพยาบาลยุค Disruption และการเปลี่ยนผ่านสู่สังคมดิจิทัล 5.0 ใช้เทคโนโลยีสร้างนวัตกรรมดูแลผู้ป่วยแบบวิถีชีวิตใหม่
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดการประชุมวิชาการนวัตกรรมและการเปลี่ยนแปลงเพื่อคุณภาพการพยาบาลในยุค Disruption และการเปลี่ยนผ่านสู่สังคมดิจิทัล 5.0 ที่โรงแรมปริ๊นซพาเลซ กรุงเทพมหานคร จัดโดยคณะกรรมการชมรมผู้บริหารการพยาบาลโรงพยาบาลชุมชน ร่วมกับกองการพยาบาล สํานักงานปลัดกระทรวงสาธารณสุข เพื่อแลกเปลี่ยนเรียนรู้การนําเทคโนโลยีมาใช้ในการเพิ่มคุณภาพการพยาบาล และสร้างนวัตกรรม ต่อยอดงานวิจัยเพื่อพัฒนางานการพยาบาล โดยมีพยาบาลที่ปฏิบัติงานในโรงพยาบาลชุมชน และโรงพยาบาลส่งเสริมสุขภาพตําบลร่วมประชุม 285 คน
ดร.สาธิตกล่าวว่า กระทรวงสาธารณสุข มีนโยบายให้โรงพยาบาลในสังกัดนําเทคโนโลยีดิจิทัลมาใช้ในการบริหารจัดการ จัดบริการที่มีคุณภาพ ปลอดภัย ทันสมัย ให้ประชาชนมีความสะดวก รวดเร็ว เป็นมิตรกับสิ่งแวดล้อม เป็น Smart Hospital และในสถานการณ์โรคโควิด 19 ซึ่งโรงพยาบาลทุกระดับได้ปรับระบบบริการเป็นการแพทย์วิถีชีวิตใหม่ หรือ new normal medical service นําเทคโนโลยีและนวัตกรรมมาใช้ เพื่อให้ทั้งผู้รับบริการและผู้ให้บริการปลอดภัยจากการติดเชื้อ และควบคุมการแพร่กระจายเชื้อ โดยเฉพาะพยาบาลที่เป็นด่านหน้าในการดูแลผู้ป่วย จะต้องปรับกระบวนการทํางานเพื่อลดการสัมผัส ลดความแออัด ลดความเสี่ยงโรคโควิด 19 รวมทั้งรองรับสังคมผู้สูงอายุของประเทศไทย ให้ประชาชนสามารถเข้าถึงบริการสุขภาพได้อย่างสะดวก ทําให้พยาบาลต้องทันต่อการเปลี่ยนแปลงเพื่อเพิ่มคุณภาพการพยาบาลในยุค Disruption และการเปลี่ยนผ่านสู่สังคมดิจิทัล 5.0
“งานการพยาบาลเป็นงานที่ต้องเสียสละ ดูแลใกล้ชิดกับผู้ป่วยและญาติ ซึ่งต้องอาศัยความรู้ ทักษะ และประสบการณ์ในการเฝ้าระวัง สังเกตการเปลี่ยนแปลงอาการของผู้ป่วย เพื่อวางแผนประสานงานให้ความช่วยเหลือได้อย่างทันท่วงที เพื่อให้ผู้ป่วยปลอดภัย ทุเลาอาการเจ็บป่วย ขอให้นําเทคโนโลยีมาใช้ออกแบบระบบงาน สร้างนวัตกรรมทางการพยาบาลให้เหมาะสมกับยุคดิจิทัล ให้เกิดความคล่องตัว แบ่งเบาภาระงานที่มีมากเกินกว่าอัตรากําลังพยาบาลที่มีอย่างจํากัด” ดร.สาธิตกล่าว
******************************** 27 สิงหาคม 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19)  ประจำวันที่ 27 สิงหาคม 2563
วันพฤหัสบดีที่ 27 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจําวันที่ 27 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 27 สิงหาคม 256
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางต่างประเทศ (อินเดีย 1 ราย) และเข้ารับการเฝ้าระวังกักตัวในสถานที่รัฐจัดให้ ไม่มีผู้ป่วยกลับบ้านเพิ่ม ทําให้มีผู้ป่วยกลับบ้านสะสม 3,237 ราย หรือคิดเป็นร้อยละ 95.09 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 109 ราย หรือร้อยละ 3.20 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,404 ราย
สําหรับข้อมูลผู้ติดเชื้อรายใหม่วันนี้ เดินทางมาจากประเทศอินเดีย สัญชาติอินเดีย อายุ 35 ปี เดินทางถึงประเทศไทยวันที่ 8 สิงหาคม 2563 เข้ากักตัวใน Alternative State Quarantine ที่กรุงเทพมหานคร เก็บตัวอย่างส่งตรวจครั้งแรกวันที่ 9 สิงหาคม 2563 ผลไม่พบเชื้อ และตรวจครั้งที่ 2 วันที่ 21 สิงหาคม 2563 ผลพบเชื้อ ไม่มีอาการ โดยก่อนหน้านี้พบผู้ติดเชื้อจากเที่ยวบินเดียวกัน 22 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า สถานการณ์ผู้ติดเชื้อไวรัสโคโรนา 2019 ทั่วโลกยังมีการระบาดรุนแรงหลายประเทศ โดยประเทศเพื่อนบ้านมีการแพร่ระบาดเพิ่มขึ้น พบการติดเชื้อเป็นกลุ่มก้อนภายในประเทศ หลังเปิดการผ่อนคลายมาตรการล็อกดาวน์ สําหรับประเทศไทยแม้ขณะนี้ยังไม่พบผู้ติดเชื้อในประเทศกว่า 3 เดือนแล้ว (94 วัน) แต่ไม่ควรนิ่งนอนใจ ยังคงมีโอกาสกลับมาพบผู้ติดเชื้อรายใหม่ได้ สิ่งสําคัญที่สุดที่จะสามารถช่วยให้สถานการณ์ของประเทศอยู่ในระดับต่ําแบบนี้ต่อไปได้คือ ประชาชนยังคงต้องมีวินัยในการดูแลป้องกันตนเอง ทั้งการสวมหน้ากากอนามัย/หน้ากากผ้าตลอดเวลา ล้างมือด้วยน้ําและสบู่ หรือแอลกอฮอล์เจลบ่อย ๆ เว้นระยะห่าง หลักเลี่ยงการอยู่ในสถานที่ที่มีคนอยู่รวมกันจํานวนมาก เพื่อให้ครอบครัว ชุมชน สังคม สถานที่ทํางานปลอดภัย
สําหรับกรณีที่มีข่าวเด็กใช้แอลกอฮอล์เจลทาแขน ขาและได้รับบาดเจ็บจากไฟไหม้ นั้น ขอให้ผู้ปกครองระมัดระวังการใช้แอลกอฮอล์เจล ไม่ควรใช้กับเด็กทารกและเด็กเล็ก ให้ใช้สบู่และน้ําล้างมือ ในการใช้แอลกอฮอล์เจล หากใช้ครั้งแรกควรทดสอบการแพ้ก่อน และควรใช้เพียง 2 – 3 ซีซี หรือครึ่งช้อนชา ใส่ลงในฝ่ามือถูให้ทั่วทั้ง 2 มือ นาน 20 วินาทีและปล่อยให้แห้ง ไม่ควรใช้กับบริเวณผิวบอบบาง เช่น รอบดวงตา ผิวหนังที่มีการอักเสบ หากสัมผัสบ่อยๆ ผิวอาจกระด้างได้ และหากทามือแล้วยังไม่แห้งควรหลีกเลี่ยงเปลวไฟ เนื่องจากมีส่วนผสมของแอลกอฮอล์ในปริมาณมากสามารถติดไฟได้ รวมทั้งควรเก็บแอลกอฮอล์เจลในที่พ้นมือเด็ก และไม่ให้ถูกแสงแดดป้องกันการระเหยของแอลกอฮอล์
รัฐบาลไทย-ข่าวทำเนียบรัฐบาล-รัฐมนตรีฯ อนุชา กระตุ้นคนไทยใช้ภาษาไทยให้ถูกต้อง ตระหนักถึงความสำคัญของการใช้ภาษาไทยซึ่งเป็นภาษาหลักประจำชาติ
วันพฤหัสบดีที่ 3 กันยายน 2563
รัฐมนตรีฯ อนุชา กระตุ้นคนไทยใช้ภาษาไทยให้ถูกต้อง ตระหนักถึงความสําคัญของการใช้ภาษาไทยซึ่งเป็นภาษาหลักประจําชาติ
รัฐมนตรีฯ อนุชา กระตุ้นคนไทยใช้ภาษาไทยให้ถูกต้อง ตระหนักถึงความสําคัญของการใช้ภาษาไทยซึ่งเป็นภาษาหลักประจําชาติ
วันนี้ (3 กันยายน 2563) เวลา 09.00 น. ณ ห้องแกรนด์บอลรูม โรงแรมรามาการ์เด้นส์ กรุงเทพมหานคร นายอนุชา นาคาศัย รัฐมนตรีประจําสํานักนายกรัฐมนตรี ร่วมเป็นเกียรติในพิธีเปิดงานเสวนาทางวิชาการเนื่องในวันภาษาไทยแห่งชาติ ประจําพุทธศักราช 2563 "รู้ทันสีสันภาษาสื่อ" โดยมี นายวิษณุ เครืองาม รองนายกรัฐมนตรีเป็นประธาน
รัฐมนตรีประจําสํานักนายกรัฐมนตรี ในฐานะกํากับดูแลสํานักงานราชบัณฑิตยสภา เปิดเผยว่า สํานักงานราชบัณฑิตยสภามีหน้าที่หลักในการอนุรักษ์ภาษาไทย ขณะเดียวกันก็ได้รับมอบหมายให้สร้างจิตสํานึก และกระตุ้นให้ประชาชนคนไทยใช้ภาษาไทยอย่างถูกต้อง ตระหนักถึงความสําคัญของการใช้ภาษาไทยซึ่งเป็นภาษาหลักประจําชาติ ตลอดจนส่งเสริม ทํานุ บํารุง ให้ภาษาไทยอยู่คู่ชาติไทยตลอดไป การจัดกิจกรรมในวันนี้จึงมีความสําคัญต่อการสร้างจิตสํานึกในการอนุรักษ์ภาษาไทยร่วมกันของคนในชาติ โดยปลูกฝังตั้งแต่ในระดับเยาวชนที่จะเป็นกําลังหลักของประเทศชาติในอนาคตต่อไป
สําหรับการจัดงานครั้งนี้เป็นไปตามภารกิจหลักของสํานักงานราชบัณฑิตยสภา ในการจัดอบรมศึกษาและพัฒนาทางวิชาการเกี่ยวกับภาษาไทย ภาษาถิ่น และการอนุรักษ์ภาษาไทยซึ่งเป็นเอกลักษณ์ของชาติ โดยกําหนดหัวข้อหลักของงาน คือ "รู้ทันสีสันภาษาสื่อ" ซึ่งเป็นโครงการหนึ่งภายใต้โครงการ "รู้ รัก ภาษาไทย" ภายในงานประกอบด้วย การประกวดเล่าเรื่องหัวข้อ “ภูมิปัญญาท้องถิ่น : ของกิน ของเล่น ของใช้” และพิธีมอบเกียรติบัตรให้แก่นักเรียนที่ชนะการประกวดเล่าเรื่องหัวข้อ “ภูมิปัญญา ท้องถิ่น : ของกิน ของเล่น ของใช้” นอกจากนี้ ยังมีการเสวนาทางวิชาการหัวข้อ “รู้ทันสีสันภาษาสื่อ” โดยผู้ทรงคุณวุฒิด้านภาษาไทยอีกด้วย
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทยไม่ปิดกั้นการแสดงออก - หนุนสร้างสรรค์
วันอังคารที่ 8 กันยายน 2563
ไทยไม่ปิดกั้นการแสดงออก - หนุนสร้างสรรค์
--
#ไทยคู่ฟ้านายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ตามที่ Amnesty International (AI) หรือองค์การนิรโทษกรรมสากล สํานักงานใหญ่ กรุงลอนดอน เชิญชวนสมาชิก นักกิจกรรม และผู้สนับสนุนกว่า 8 ล้านคนทั่วโลก ส่งจดหมายถึงนายกรัฐมนตรี เรียกร้องทางการไทยยกเลิกการตั้งข้อกล่าวหาต่อแกนนํา 31 คน และขอให้ยุติการขัดขวางการร่วมชุมนุมของประชาชน ที่เป็นการปิดกั้นการวิพากษ์วิจารณ์การทํางานของรัฐบาล รวมทั้งขอให้ยกเลิกกฎหมายที่มีเนื้อหากํากวม หรือคลุมเครือ เพื่อเป็นการเคารพ คุ้มครอง สิทธิเสรีภาพในการแสดงออกและการชุมนุมโดยสงบ ซึ่งการรณรงค์นี้จะมีไปถึงวันที่ 21 ตุลาคม 2563 กระทรวงการต่างประเทศได้ชี้แจงว่า>>
.
1. รัฐบาลมิได้ปิดกั้นเสรีภาพในการแสดงออกรวมทั้งการวิพากษ์วิจารณ์รัฐบาล และอนุญาตให้มีการชุมนุมของนักเรียน นักศึกษาและประชาชนหลายครั้งในช่วง 2 เดือนที่ผ่านมาโดยคํานึงถึงความสําคัญของสิทธิในเสรีภาพแห่งการแสดงออกและการชุมนุมโดยสงบ ซึ่งเป็นพื้นฐานสําคัญของสังคมประชาธิปไตย อย่างไรก็ดี การใช้สิทธิและเสรีภาพดังกล่าวต้องดําเนินการภายใต้กฎหมายและต้องเคารพสิทธิและเสรีภาพของผู้อื่นด้วย เพื่อไม่ให้ส่งผลกระทบต่อความสงบเรียบร้อยและความมั่นคงของรัฐ ซึ่งสอดคล้องกับบทบัญญัติของกติการะหว่างประเทศว่าด้วยสิทธิพลเมืองและสิทธิทางการเมือง (International Covenant on Civil and Political Rights: ICCPR) ที่ไทยเป็นภาคี
.
2. รัฐบาลสนับสนุนการใช้เสรีภาพในการแสดงออกที่สร้างสรรค์ ไม่ก้าวร้าวหรือมีลักษณะดูหมิ่นเหยียดหยามผู้อื่น หรือใช้คําพูดที่สร้างความเกลียดชังอันเป็นการละเมิดสิทธิของผู้อื่น รวมทั้งสนับสนุนการแลกเปลี่ยนความคิดเห็นอย่างสร้างสรรค์ โดยเคารพมุมมองของผู้ที่เห็นต่าง
.
3. เจ้าหน้าที่ตํารวจได้ดูแลการชุมนุมให้เป็นไปอย่างสงบเรียบร้อย โดยใช้ความระมัดระวังและหลีกเลี่ยงการใช้ความรุนแรงทุกรูปแบบ ทั้งนี้ เพื่อรักษาความปลอดภัยของผู้เข้าร่วมชุมนุมและประชาชนที่สัญจรในบริเวณโดยรอบที่ชุมนุม สําหรับกรณีการดําเนินคดีผู้ชุมนุมบางรายนั้น เป็นไปตามบทบัญญัติของกฎหมายและพฤติการณ์ของผู้ถูกกล่าวหาที่ละเมิดกฎหมาย โดยไม่มีการเลือกปฏิบัติแต่อย่างใด และผู้ถูกกล่าวหาสามารถต่อสู้คดีตามกระบวนการยุติธรรม ทั้งนี้ สิทธิมนุษยชนขั้นพื้นฐานของผู้ชุมนุมที่ถูกดําเนินคดีจะได้รับการเคารพอย่างเต็มที่ตามรัฐธรรมนูญแห่งราชอาณาจักรไทยและกฎหมายที่เกี่ยวข้อง โดยสอดคล้องกับมาตรฐานสากลและพันธกรณีระหว่างประเทศด้านสิทธิมนุษยชนต่าง ๆ ที่ประเทศไทยเป็นภาคี
รัฐบาลไทย-ข่าวทำเนียบรัฐบาล-นายกรัฐมนตรีประชุม ครม.สัญจร จ.ระยอง เตรียมพิจารณาข้อเสนอโครงการพัฒนากลุ่มจังหวัดภาคตะวันออก
วันอังคารที่ 25 สิงหาคม 2563
นายกรัฐมนตรีประชุม ครม.สัญจร จ.ระยอง เตรียมพิจารณาข้อเสนอโครงการพัฒนากลุ่มจังหวัดภาคตะวันออก
นายกรัฐมนตรีประชุม ครม.สัญจร จ.ระยอง เตรียมพิจารณาข้อเสนอโครงการพัฒนากลุ่มจังหวัดภาคตะวันออก
พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 2/2563 หรือ​ ครม.สัญจร​ พร้อมทั้งเป็นประธานการประชุมการพัฒนาเศรษฐกิจและสังคมกลุ่มจังหวัดภาคตะวันออก 1 (ฉะเชิงเทรา ชลบุรี และระยอง) โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมคณะผู้บริหารกระทรวงฯ และผู้แทนกระทรวงด้านเศรษฐกิจที่เกี่ยวข้องร่วมประชุม ณ ห้องประชุมสุนทรภู่ ชั้น ๒ โรงแรมสตาร์ คอนเวนชั่น อ.เมือง จ.ระยอง เมื่อวันที่ 25 สิงหาคม 2563 โดยช่วงก่อนประชุม นายกรัฐมนตรีถ่ายภาพร่วมกับคณะรัฐมนตรี ผู้ว่าราชการกลุ่มจังหวัดภาคตะวันออก ๑ ณ โรงแรมสตาร์ ซึ่งบรรยากาศเป็นไปด้วยดี
*****************